3 Darnel Frisch St, Tel Aviv6473104, Israel I Tel. 972 36944111, Fax 972.3609.111b I 03.609 1116 ורו׳ דניאל פריש 3, חל אביב 16473104 סל וו 03.694.41. פקס

**טל אייל־בוגר, שותפה**

טל. 6941325־03 פקס. 03-6941351

teya|@ lhclawycrs.com

לכבוד

31 באוקטובר 2017

**בדוא״ל; liorda@aa.gov.il**

מר ליאור דגן־סנדז׳יבסקי, עו״ד המחלקה המשפטית רשות ההגבלים העסקיים רחוב עם ועולמו 4 ירושלים, 9134102

שלום רב,

הנדון: תלונה בענייו חשד להפרת חוק ההגבלים מעסקייס, התשמ״ח-1988 על ידי מובילאיי

סימוכין: מכתבכם מיום 5 בספטמבר 2017 **(״מכתב הרשות״);** תכתובות דוא״ל מימים 24 בספטמבר 2017, 3־2 באוקטובר 2017

במענה לפנייתך שבסימוכין, הרינו להשיב בשם מרשתנו מובילאיי אן.וי., שכיום מאוגדת כמובילאיי בי. וי **("מובילאיי"),** כדלקמן:

1. פתח דבר 2
2. כללי 2
3. פעילות מובילאיי ביחס לנקודות מכירה קמעונאיות 3
4. פעילות מובילאיי ביחס ליבואני הרכב 4

[ד.1. התלונה ־ פשוט לא נכונה 4](#bookmark2)

[ד.2. מוצרי מובילאיי ־ טובים יותר ממוצרים מתחרים 4](#bookmark3)

[ד.3. תמריצי מס - הפחתה במס קניה 5](#bookmark4)

[ד.4. ״סרגל הבטיחות״ - מוצרי מובילאיי מקנים את הניקוד הגבוה ביותר 8](#bookmark8)

[ד.5. הבחירה הבטוחה - מובילאיי חברה יציבה ואיתנה פיננסית 8](#bookmark9)

[ד.6. הבחירה הבטוחה - היבואן נדרש לבחור מערכת בטיחות לפני הגעת הרכב לישראל 8](#bookmark10)

1. אחרית דבר 9



1. **פתח דבר**
2. כבר בפתח הדברים יובהר באופן חד משמעי: בניגוד לנטען בתלונה נושא מכתב הרשות **("התלונה"),** מובילאיי **אינה** מפרה את חוק ההגבלים העסקיים, התשמ״ח-1988 **("החוק").**
3. התלונה עצמה - ובכלל זה תוכנה הקונקרטי, כמו גם זהות המתלונן - נותרה עלומה. מטבע הדברים, תלונה כוללנית, ברמה הנטענת בסעיפים 3-2 למכתב הרשות, מגבילה את יכולתה של מובילאיי להתייחס בפרוט לכל טענה עובדתית-קונקרטית המוטחת כלפיה. דווקא סירוב המתלונן להיעתר לבקשת מובילאיי לעיין בתלונתו המפורטת, מעיד, כשלעצמו, על חולשת התלונה.
4. מכל מקום, העובדות כהווייתן כפי שיפורטו להלן, מלמדות כי מובילאיי לא הפרה את דיני ההגבלים העסקיים - לא את דיני ההסדרים הכובלים ולא את דיני המונופולין.
5. בטרם נצלול לעומקם של דברים, חשוב להזכיר, כי לא פעם בעלי אינטרס שונים מנסים לעשות שימוש - לעיתים ציני ובלתי לגיטימי - ברשות ההגבלים העסקיים **("הרשות"),** על מנת לקדם אינטרסים עסקיים שונים, שבינם ובין תחרות אין דבר. הרשות הנכבדה מתבקשת, אף הפעם, לבחון היטב את זהות הגורם המתלונן ואת האינטרסים האפשריים העומדים בבסיס פנייתו - גלויים או סמויים. כך בכלל, וכך בפרט ככל שמדובר במתחרה.

מעניין לציין בהקשר זה, כי עוד קודם קבלת מכתב הרשות, עצם קיומה של תלונה לרשות על אודות מובילאיי כבר פורסם בתקשורת. עובדה זו כשלעצמה מעלה תהיות, שמא המתלונן מבקש לעשות שימוש ציני ברשות הנכבדה במובן נוסף, במישור השיווקי והתקשורתי. דומה כי המתלונן מבקש למנף את עצם הפניה לרשות ההבלים העסקיים - שהתקשורת מוצאת עניין רב בפועלה ־ לטובת השגת הישגים שיווקיים ופרסומיים מבחינת שיעורי חשיפה שלו.

בנוסף, לא פעם מתברר כי המתלונן הפוסל - במומו פוסל. לפיכך, טוב תעשה הרשות הנכבדה אם תבחן את התלונה דרך מסננת צפופה, לשם פינוי אינטרסים זרים עודפים, ובדיקת המתלונן והתנהלותו הוא.

1. **כללי**
2. מובילאיי היא חברה ישראלית, שהוקמה בשנת 1999, ואשר עוסקת בפיתוח מערכות ראיה ממוחשבות ובינה מלאכותית, ניתוח נתונים, מיקום ומיפוי לסיוע ולנהגים ולנהיגה אוטונומית. מובילאיי פעילה,

בין היתר, בתחום מערכות הבטיחות לכלי רכב ועוסקת באספקת מערכות ראיה ממוחשבות לרכב **("מוצר מובילאיי").** מערכות אלה נועדו לסייע לנהג בנהיגה, להתריע בפניו על סכנות בדרך, להפחית את הסיכוי להתרחשות תאונות דרכים ועוד.1

1. מוצרי מובילאיי משווקים ומותקנים בתצורות שונות:
	1. כמערכת מלאה, שכוללת מכשיר המורכב ממצלמה ומערכת ממוחשבת לניתוח הנתונים, צג וכבלי חיבור;
	2. כרכיב (שבב) המוטמע במערכת של ספק של יצרן הרכב (הספק אינו מובילאיי). המערכת עצמה מותקנת בפס הייצור של הרכב על ידי Original equipment manufacturer) OEM). [[1]](#footnote-1)
2. בישראל, מוצרי מובילאיי יימצאו בתצורות הבאות:
	1. בנקודות מכירה קמעונאיות (העוסקות, ככלל, בממכר מוצרים לרכב) - מוצרי מובילאיי נמכרים לצרכן הסופי[[2]](#footnote-2) כמערכת מלאה, כמתואר בסעיף 6.1.
	2. ברכבים המשווקים על ידי יבואני הרכב -
3. כרכיב המוטמע בתוך מערכת שמותקנת בפס הייצור של הרכב (כמתואר בסעיף 6.2)
4. כמערכת מלאה (כמתואר בסעיף 6.1) המותקנת על ידי היבואן, עם הגיע הרכב לישראל (התקנה מקומית).
5. מוצרי מובילאיי כוללים מספר תכונות אפשריות (מכונות גם "פיצ׳רים" או "מערכות בטיחות").[[3]](#footnote-3) תכונות אלה כוללות: (1) התרעת התנגשות חזית-אחור (2) התרעת סטייה מנתיב; (3) התרעת אי שמירת מרחק; (4) התרעה לפני התנגשות בהולכי רגל או רוכבי אופניים; (5) פונקציית זיהוי תמרורים (6) שליטה חכמה על האורות הגבוהים;(7) התרעת חריגה מהמהירות המותרת.
6. מערכות ראיה ממוחשבות לרכב, כדוגמת מוצרי מובילאיי, הן מערכות המבוססות על ניתוח נתונים שנקלטים במצלמה. יוער, כי בתחום מערכות הבטיחות לכלי רכב קיימים גם מוצרים המבוססים על רדאר או על מערכות שונות המוטמעות בטלפונים חכמים (אפליקציות). כמובן, לא כל כלי הרכב בישראל כוללים מערכות בטיחות מסוג מוצרי מובילאיי או מוצרים דומים.[[4]](#footnote-4)
7. ממכתב הרשות עולה, כי התלונה עוסקת במקטע הקמעונאי ובמקטע של יבואני הרכב. להלן נתייחס לכל אחד מהמקטעים האמורים.
8. **פעילות מובילאיי ביחס לנקודות מכירה קמעונאיות**
9. בתלונה נטען, כי "מובילאיי פונה לנקודות מכירה (המכונים ׳דילרים׳) בהן נמכרים מוצרי מובילאיי לצד מוצרים מתחרים, ומאיימת על בעליהן - באופן ישיר או במרומז - כי אם לא תופסק מכירת המוצרים המתחרים, מובילאיי לא תמכור לאותה נקודת מכירה את מוצריה בעתיד״ (סעיף 3 למכתב הרשות).
10. וכעת לעובדות.
11. מוצרי מובילאיי מופצים לנקודות מכירה קמעונאיות באמצעות שרשרת הפצה: מובילאיי מוכרת את מוצריה למפיץ ראשי; המפיץ הראשי[[5]](#footnote-5) מוכר את מוצרי מובילאיי למפיצי משנה; מפיצי המשנה מוכרים



את מוצרי מובילאיי לעשרות נקודות מכירה קמעונאיות, שמצדן מוכרות את מוצרי מובילאיי לצרכן הסופי. מדובר בשוק מגוון ופתוח, הכולל נקודות מכירה רבות.

1. **למובילאיי אין קשר מסחרי עם נקודות המכירה הקמעונאיות"[[6]](#footnote-6)** מובילאיי כלל אינה מוכרת את מוצריה לנקודות המכירה הקמעונאיות; היא אינה מתנה את מכירת מוצריה לנקודות המכירה הקמעונאיות בדבר; ממילא היא אינה מתנה את מכירת מוצריה במכירה או באי מכירה של מוצרים מתחרים!
2. משאלה הן העובדות, ברי כי אין ולא כלום בטענה בדבר הפרת דיני ההסדרים הכובלים או דיני המונופולין.
3. **פעילות מובילאיי ביחס ליבואני הרכב**

ד.1. התלונה - פשוט לא נכונה

1. בתלונה נטען, כי "מובילאיי פונה ליבואני רכב ישירים וכורתת עימם הסכמי בלעדיות, על פיהם היבואנים ירכשו באופן בלעדי מערכות ראיה ממוחשבות לרכב המיובאות על ידיהם ממובילאיי, ולא ירכשו מערכות כאמור ממתחריה". עוד נטען, כי "בלעדיות זו מתבקשת ממובילאיי לעיתים במפורש ובמישרין, ולעיתים באמצעות התחייבות לרכישה בהיקפים גדולים, שעולה דה-פקטו כדי בלעדיות"

(סעיף 2 למכתב הרשות).

1. יובהר: למובילאיי אין הסכמי בלעדיות עם יבואני רכב. מובילאיי אף אינה דורשת מיבואני הרכב כי לא ירכשו מערכות ממתחריה. למובילאיי **אין בכלל** הסכמים עם יבואני רכב הכוללים התחייבות לרכישת היקפים כלשהם ממוצריה;[[7]](#footnote-7) ממילא, אין לה הסכמים עם יבואני רכב הכוללים התחייבות לרכישה בהיקפים גדולים; וברי, כי אין לה הסכמים כאמור שעולים כדי בלעדיות.

מבלי לגרוע מהאמור לעיל, חשוב להבהיר: למובילאיי מלכתחילה אין סיבה לפעול כמתואר בתלונה.

זאת, בשים לב ליתרונות מוצריה, המוארים, בין היתר, על ידי הרגולציה בתחום. **על כן, אין זה מפתיע שיבואני הרכב מבכרים לשלב בכלי הרכב שהם מייבאים את מוצרי מובילאיי על פני מוצרים המתחרים.** לעניין זה נפנה עתה.

ד.2. מוצרי מובילאיי - טובים יותר ממוצרים מתחרים

1. לאורך השנים, נערכו מחקרים וניסויים שהעידו על איכותם ויעילותם של מוצרי מובילאיי. מחקרים וניסויים אלה הראו, למשל, ששימוש במוצרי מובילאיי מוביל להפחתה משמעותית בשכיחות תביעות ביטוח כלי רכב.[[8]](#footnote-8) [[9]](#footnote-9)
2. בהקשר זה יודגש, כי מוצרי מובילאיי הם פשוט המוצרים הטובים והאמינים ביותר שקיימים כיום בתחום מערכות הבטיחות לכלי רכב בישראל.
3. זאת ועוד, כמפורט לעיל (בסעיף 8), מוצרי מובילאיי כוללים 7 תכונות (פיצ׳רים). מדובר במוצרים עם מגוון רחב של תכונות אפשריות.
4. איכותם של מוצרי מובילאיי, יעילותם, מגוון התכונות הרחב שלהם, ושביעות הרצון בקרב צרכני כלי הרכב (הנהגים ובעלי הרכבים) - כל אלה הובילו לבניית מותג חזק. לא למותר לציין, כי הטכנולוגיה של מובילאיי הוכרה על ידי מרבית יצרני הרכב בעולם, לאחר שבצעו בדיקות מקצועיות מקיפות. הכרה זו, כשלעצמה, היא גושפנקא לאיכות ולמצוינות הטכנולוגיה של מובילאיי.
5. ממילא ברור, שיבואני רכב, המבקשים לחזק את מותגי כלי הרכב שהם מייבאים, ומושפעים מתפישת האיכות של לקוחותיהם, יבקשו להתקין ברכבים המיובאים על ידם את מוצרי מובילאיי.

ד.3. תמריצי מס - הפחתה במס קניה

1. בשנת 2013 הסכימו משרד התחבורה והבטיחות בדרכים **("משרד התחבורה")** ורשות המיסים על מתווה, שלפיו, על מנת לעודד ייבוא ורכישה של כלי רכב מאובזרים ובטיחותיים יותר, יוענקו תמריצי מס ליבואני כלי רכב, המייבאים כלי רכב שמאובזרים במערכות בטיחות.9
2. בהמשך, פורסמו הוראות נוהל 03/13 של משרד התחבורה בעניין מערכות בטיחות בכלי רכב מסוגים Ml ו- N1 (כלי רכב עד 3.5 טון).[[10]](#footnote-10) [[11]](#footnote-11) על פי הנוהל האמור, למערכות בטיחות מסוימות, המפורטות בנוהל,11 ואשר יותקנו ברכבים המיובאים לישראל, יוענק ניקוד **("מערכות הבטיחות שנזכרות בנוהל" ו״ניקוד בטיחות",** לפי ההקשר). סך ניקוד הבטיחות בגין כל מערכות הבטיחות שנזכרות בנוהל קובע את ״רמת האבזור הבטיחותי של הרכב״ (נקבע כמספר בין 8-0).[[12]](#footnote-12) ככל שכלי הרכב המיובא מאובזר במערכות בטיחות רבות יותר שנזכרות בנוהל, רמת האבזור הבטיחותי שלו גבוהה יותר. ככל שרמת האבזור הבטיחותי של הרכב גבוהה יותר, גדל סכום ההפחתה במס קניה שיוענק ליבואן הרכב, בעת שחרור הרכב מפיקוח המכס **("ההפחתה במס קניה").[[13]](#footnote-13)**
3. מערכות הבטיחות שנזכרות בנוהל זוכות כיום לניקוד בטיחות כמפורט בטבלה להלן (מערכות הבטיחות (התכונות־״פיצ׳רים") הנכללות במוצרי מובילאיי מודגשות; מערכות הבטיחות מכונות בהתאם ללשון הנוהל האמור) :[[14]](#footnote-14) [[15]](#footnote-15)

|  |  |
| --- | --- |
| **מעיכת בטיי״ת** | **ניקוד** |
| **מערכת בקרת סטיית מנתיב** | **2** |
| **מערכת ניטור מרחק מלפנים** | **2** |
| **מערכת לזיהוי הולכי רגל** | **1** |
| **מערכת לזיהוי רוכב אופניים ואופנועים** | **0.5** |
| **מערכת לזיהוי תמרורי תנועה** | **0.5** |
| מערכת שליטה באורות גבוהים’1 | 0.5 |
| בקרת שיוט אדפטיבית | 0.5 |
| מערכת בלימה אוטומטית בעת חירום | 1 |
| מערכת לזיהוי כלי רכב ב״שטח מת" | 1 |
| 7 כריות אוויר ומעלה (6 כריות ומעלה ברכב מסחרי) | 0.5 |
| מצלמות רוורס | 0.5 |
| חיישני חגורות בטיחות | 0.5 |

1. **למוצרי מובילאיי יש את המספר הרב ביותר של מערכות בטיחות (תכונות־פיצ׳רים) שנזכרות בנוהל. כיום, השימוש במוצרי מובילאיי (עם מלוא התכונות האפשריות) מזכה את כלי הרכב בניקוד הבטיחות הגבוה ביותר, בהשוואה ליתר המוצרים בתחום.** כמפורט בטבלה שלעיל, מוצר מובילאיי שכולל את כל מערכות הבטיחות (התכונות-פיצ׳רים) האפשריות, מזכה את כלי הרכב שבו הוא מותקן (אף ללא מערכות בטיחות אחרות, שאינן של מובילאיי) ב- 6 נקודות בטיחות, מתוך 8 נקודות בטיחות אפשריות.
2. קיומן של מערכות הבטיחות שנזכרות בנוהל בכלי רכב מיובא, מזכות את היבואן בהפחתה במס קניה, כמפורט בטבלה שלהלן :[[16]](#footnote-16)

|  |  |  |  |
| --- | --- | --- | --- |
| **רמת האבזור הבטיחותי** | **ניקוד נדרש** | **כמות נדרשת של כריות אוויר** | **סכום הפחתת המס (מ- 1.1.17)** |
|  |  | **פרטי** | **מסחרי** | **עד 31.12.16** | **מ- 17.!.!** |
| 0 |  | 0 | 0 | - | - |
| 1 | • | 6 | 4 | 500 | 250 |
| 2 | 2.0 | 6 | 4 | 900 | 650 |
| 3 | 3.0 | 6 | 4 | 1,250 | 1,000 |
| 4 | 4.0 | 6 | 4 | 1,550 | 1,600 |
| 5 | 5.0 | 6 | 4 | 1,800 | 1,850 |
| 6 | **6.0** | 6 | **4** | **2,000** | **2,050** |
| 7 | 8.0 | 6 | 4 | 2,150 | 2,250 |
| 8 | 10 | 6 | 4 | 2,250 | 2,400 |



Fischer Behar Chen Well Orion & Co 'DIWI פישר בכר חן 711\* אוריון |

לדוגמה, מערכות בטיחות שנזכרות בנוהל, אשר מותקנות בכלי רכב וזוכות לניקוד בטיחות 6.0 (כמוצרי מובילאיי), מזכות את כלי הרכב ברמת אבזור בטיחותי 6, ומזכות את יבואן הרכב בהפחתה במס קניה של 2,050 ש״ח. יבואני הרכב מייבאים אלפי כלי רכב בשנה, כך שהפחתת המס האמורה היא בגדר חיסכון כספי משמעותי מאד.

1. נקדים ונציין: מובילאיי היא החברה היחידה בתחום כיום, שמוצריה (בהתקנה מקומית) מוכרים לעניין זכאות להפחתה במס קניה.
2. כך, לעניין ההפחתה במס יובאו בחשבון **רק** מערכות בטיחות שנזכרות בנוהל, כדלקמן:
	1. מערכות בטיחות שנזכרות בנוהל ושהותקנו בידי יצרן הרכב בתהליך ייצורו הרגיל (קרי, מערכת בטיחות ששולבה בקו הייצור על ידי 17.(OEM יובהר, כי **התקנת מערכת בטיחות בהליך ייצורו הרגיל של הרכב נתונה לבחירתו של יצרן הרכב, ואינה מוסדרת במסגרת המערכת ההסכמית שבין מובילאיי ובין יבואני הרכב** (התלונה אינה עוסקת במערכות בטיחות ששולבו בקו הייצור על ידי OEM).
	2. ביחס למערכות הבטיחות הבאות שנזכרות בנוהל: (1) מערכת בקרת סטייה מנתיב; (2) מערכת ניטור מרחק מלפנים; (3) מערכת הגנה על הולכי רגל; (4) מערכת שליטה אוטומטית באורות גבוהים ונמוכים; (5) מערכת לזיהוי רוכב אופניים ואופנועים; (6) ומערכת לזיהוי תמרורי תנועה, יובאו בחשבון כאמור מערכות בטיחות שהותקנו לאחר ייבוא כלי הרכב לישראל וקודם לרישום הרכב לראשונה (קרי, שהותקנו בהתקנה מקומית), בכפוף להמצאת אישורים מסוימים.18
3. מובילאיי מחזיקה באישורים כאמור למערכות הבטיחות מתוצרתה, המאפשרים ליבואן הרכב להביא בחשבון את מערכות הבטיחות האמורות שהותקנו בהתקנה מקומית לעניין הפחתה במס קניה.
4. **כאמור, מובילאיי היא החברה היחידה בישראל המחזיקה באישורים כאמור (ככל הנראה מטעמי בטיחות ודאגה לשלום הציבור). במילים אחרות, מובילאיי היא החברה היחידה בישראל שמערכות הבטיחות מתוצרתה שהותקנו בהתקנה מקומית יובאו בחשבון לעניין הפחתת המס האמורה.19**
5. עוד כאמור, משמעותה של הפחתת המס האמורה היא חיסכון כספי משמעותי מאד ליבואני הרכב. ממילא לא יכול להיות כל ספק, שיבואני הרכב יעדיפו להתקין בכלי הרכב המיובאים על ידם את מוצרי מובילאיי (למצער ביחס לכלי רכב מסוגים Ml ו- N1, כלי רכב עד 3.5 טון).
6. לסיכום עניין זה - טענות, טרוניות ותלונות נגד מובילאיי בקשר עם חסימה, לכאורה, של מכירת מערכות מתחרות ליבואני הרכב (השגויות כשלעצמן), חייבות להבחן - בראש ובראשונה - בפריזמת

המוטיבציה הכלכלית שיש ליבואני הרכב בקשר עם תמריצי המס האמורים. מובילאיי אינה חוסמת. מערכות מתחרות (בהתקנה מקומית) פשוט לא זכו לאישורים הרלבנטיים ממשרד התחבורה׳

ד.4. ״סרגל הבטיחות״ - מוצרי מובילאיי מקנים את הניקוד הגבוה ביותר

1. חוק רישוי שירותים ומקצועות בענף הרכב, התשע״ו-2016 **(״חוק רישוי רכב״)** קובע (בסעיף 79): "משווק רכב[[17]](#footnote-17) יכלול בפרסומת לרכב שהוא משווק מידע לגבי רמת האבזור הבטיחותי של הרכב, ויציג במקום עסקו, באופן בולט לעין, הודעה הכוללת מידע כאמור; השר, באישור הוועדה, יקבע הוראות לעניין סעיף זה, ובכלל זה הוראות לעניין רמת האבזור הבטיחותי שיש לכלול בפרסומת, דרך הצגת הודעה כאמור, גודלה ומאפייניה; בסעיף זה, ׳פרסומת׳ - פרסומת בכתב, בדפוס או באמצעים אלקטרוניים חזותיים, המיועדת או הזמינה לציבור".[[18]](#footnote-18)
2. מאחר שיבואני הרכב מחויבים להחצין בפרסומות שהם מפרסמים את רמת האבזור הבטיחותי של הרכב, ברי, כי יבואני הרכב יעדיפו, מטעמים תדמיתיים ואחרים, שרמת האבזור הבטיחותי של הרכב תהא גבוהה ככל האפשר.[[19]](#footnote-19)
3. כאמור, למוצרי מובילאיי המספר הרב ביותר של מערכות בטיחות (תכונות-פיצ׳רים) שנזכרות בנוהל (ראו לעיל בסעיפים 26-25) - ובהתאם השימוש במוצרי מובילאיי יזכה את כלי הרכב בניקוד הבטיחות הגבוה ביותר בהשוואה ליתר המוצרים בתחום (שהותקנו בהתקנה מקומית). ניקוד בטיחות גבוה יותר מתורגם לרמת אבזור בטיחותי גבוהה יותר של הרכב, שיבואני הרכב יכולים להחצין בפרסומות

שלהם.[[20]](#footnote-20)

1. גם מטעם זה ברי, שיבואני רכב יעדיפו להתקין את מוצרי מובילאיי ברכבים שהם מייבאים.

ד.5. הבחירה הבטוחה - מובילאיי חברה יציבה ואיתנה פיננסית

1. מובילאיי היא חברה חזקה, יציבה ואיתנה פיננסית. לאחרונה, מובילאיי נרכשה על ידי חברת Intel Corporation, תאגיד בינלאומי מוביל בתחום המחשוב.
2. גם בשים לב לאיתנותה הפיננסית של מובילאיי, ולכך שהאחריות על כלי הרכב המיובא (על מכלול רכיביו) מוטלת על יבואני הרכב, הבחירה של יבואני הרכב - ברורה.

ד.6. הבחירה הבטוחה - היבואן נדרש לבחור מערכת בטיחות לפני הגעת הרכב לישראל

1. כתנאי לקבלת הפחתה במס קניה כאמור לעיל בפרק ד.3, יבואן הרכב נדרש לדווח למשרד התחבורה, בין היתר, על אודות מערכות הבטיחות המותקנות ברכב, **וזאת עוד בטרם הגעתו של כלי הרכב לישראל.[[21]](#footnote-21)**
2. מרגע הדיווח האמור, יבואן הרכב **חייב** להתקין בכלי הרכב המיובא את מערכות הבטיחות על פי הדיווח הנזכר (המערכת המדווחת כאמור אף נרשמת ברישיון כלי הרכב). אין גמישות **ל״ניסוי** וטעיה" בהקשר זה.
3. לכן, בבואו לבחור את מערכות הבטיחות שיותקנו בכלי רכב מיובא, יבואן הרכב יקבל החלטה שמרנית ובטוחה לעניין מערכות הבטיחות שיותקנו ברכב המיובא.
4. לבסוף חשוב לציין, כי מוצרים המתחרים במוצרי מובילאיי מיובאים על ידי "מתקיני בית" של יבואני הרכב (גורמים הפועלים בתחום שיווק והתקנה של מוצרי רכב). מטבע הדברים, ליבואני הרכב היכרות שוטפת, הדוקה ומעמיקה עם מתקיני הבית שלהם, כך שברי, כי אין חסם מבחינת ערוצי ההפצה. קשיי המתלונן אל מול יבואני הרכב, ככל שקיימים, אינם נובעים, אפוא, מהתנהגות מובילאיי (שאינה מעוררת קושי כשלעצמה), אלא מהסיבות המפורטות לעיל.
5. משאלה הן העובדות (פרק ד.1), ולמעלה מן הצורך ־ על רקע הנסיבות (פרקים ד.2 עד ד.6), גם ביחס למקטע יבואני הרכב ־ ברי כי אין ולא כלום בטענה בדבר הפרת דיני ההסדרים הכובלים או דיני המונופולין.

**ח. אחרית דבר**

1. הנה כי כן, מובילאיי אינה מפרה את דיני ההסדרים הכובלים, ואף לא את דיני המונופולין (אפילו היו רלבנטיים כלפיה - ולא כך). **התלונה הנזכרת במכתב הרשות פשוט חסרת כל יסוד.**
2. מכתב זה כולל מידע רגיש ביותר, שהוא בגדר סודות מסחריים של מובילאיי. חשיפת מידע זה עשויה לגרום למובילאיי נזקים כבדים. משכך, מובילאיי עומדת על כך שמכתב זה, והמידע הכלול בו על צרופותיו, יישמר בידי הרשות בסודיות מלאה, ולא יימסר בכל דרך שהיא לצד שלישי כלשהו ־ לרבות לא לידי רשות מוסמכת ולא בדרך של חשיפת המידע בכל דוח או החלטה - וזאת ללא קבלת אישורה של מובילאיי מראש ובכתב. סודיות המידע היא תנאי למסירתו. יודגש, כי המידע הכלול במכתב זה נמסר לרשות הנכבדה, בהמשך לפנייה שבסימוכין, ומובילאיי עומדת על כך כי לא יעשה במכתב ובמידע הכלול בו שימוש, אלא על מנת להבטיח או להקל את ביצועו של החוק.
3. במקרה שחשיפת תוכנו של המכתב תתבקש במסגרת הליך משפטי כלשהו (לרבות במסגרת הליכים מקדמיים בטרם פנייה לערכאות, כגון פניה לפי חוק חופש המידע, התשנ״ח - 1998), מובילאיי עומדת על כך, כי הרשות תראה לכך, שיתאפשר למובילאיי עצמה להביא את עמדתה בפני הגורם הרלבנטי, בטרם תינתן החלטה בנושא הגילוי.
4. למען הסר ספק יובהר, כי אין במכתב זה או במה שלא נאמר בו כדי לגרוע מזכויותיה של מובילאיי ו/או מטענותיה ו/או למצותן, ואין בו כדי להוות הסכמה או הודאה - לרבות לעניין הטענה בדבר קיום המונופולין - או ויתור מכל מין וסוג, ומובילאיי שומרת על כל זכויותיה ו/או טענותיה.

בכבוד רב וב

בברכדזך

X

טלאייל־ב

בוגר, עו״ד נבו בן־שטרית, עו״ד פישר בכר חן וול אוריון ושות׳

העתק:

מובילאיי



1. ראו גם: p^nin-nHW[www.iriobileye.coiri/he-il■](http://www.iriobileye.coiri/he-il%E2%96%A0) [↑](#footnote-ref-1)
2. יוער, כי מובילאיי ג□ משווקת את מוצריה לצרכן הסופי במישרין, באמצעות מוקד מכירות.כאשר כלי רכב כולל תכונה מסוימת ששולבה בקו הייצור, ותכונה זו קיימת גם במוצרי מובילאיי, ניתן לספק את מוצר [↑](#footnote-ref-2)
3. מובילאיי ללא שפעול (אקטיבציה) של אותה תכונה, שכבר קיימת בכלי הרכב.

1 החל מיום 1.11.2016 יבואן רכב מחויב להתקין ברכב שמשקלו גבוה מ- 3.5 טון ("רכב כבד") מערכת התרעה מפני התנגשותמלפנים ומערכת התרעה על סטייה מנתיב (להגדרת "רכב כבד" ראו תקנה 364ו לתקנות התעבורה, התשכ״א־1961 **("תקנות התעבורה")** שכותרתה "מערכות בטיחות ברכב כבד"; ראו גם תקנה 271א לתקנות התעבורה; להוראה המחייבת ראו תקנה 364ו לתקנות התעבורה; הוראות נוהל 142 של משרד התחבורה בעניין מערכות בטיחות ברכב כבד (3.2.2016), מצ״ב **כנספח א,;** החובה מיוחסת לרכבים כאמור שיוצרו החל מיום 1.1.2012 בין אם הם חדשים ובין אם לאו. על פי פרסומים בתקשורת, החל מיום 1.1.2018 יבואני הרכב יחויבו להתקין בכלי הרכב שהם מייבאים (לא רק רכבים כבדים) מערכת התרעה מפני התנגשות מלפנים ומערכת התרעה על סטייה מנתיב (ראו למשל: הודעה לעיתונות של משרד התחבורה והבטיחות בדרכים "לאחר עסקת הענק בין מובילאיי לאינטל. השר כץ: מ- 1 בינואר 2018 יחויב כל רכב חדש, המיובא לישראל להצטייד במערכות בטיחות מצילות חיים״ (14.3.2017) [↑](#footnote-ref-3)
4. <http://he.mot.gov.il/index.php?option=corncontcnt&view=article&id=3566:dover-2017-03-14&catid=56:dover->

65־(.c-l&lte1nid [↑](#footnote-ref-4)
5. בנוסף למפיץ הראשי האמור, מובילאיי מוכרת את מוצריה למפיץ נוסף, הפועל בתחום השיווק וההתקנה של מוצרי רכב(אביזרי מיגון, איתור, שמע ומולטימדיה, תקשורת ברכב, עזרי בטיחות ומערכות בטיחות). מפיץ זה מוכר את מוצרי מובילאיי גם לנקודות מכירה קמעונאיות, במסגרת מכלול עסקיו. [↑](#footnote-ref-5)
6. התקשורת של מובילאיי עם נקודות המכירה הקמעונאיות מתמצית בביקורות איכות התקנת מוצריה (איכות ההתקנהמשליכה על איכות השימוש במוצר; התקנה תקולה עלולה להוביל לבעיות בשימוש במוצר), ובתמיכה שיווקית (אספקת רול- אפים, עלונים, כרזות וכד׳. השימוש באביזרי השיווק נתון לשיקול דעתה הבלעדי של נקודת המכירה, ואספקתם אינה מותנית בדבר. כמובן מאליו, נציגי מובילאיי אינם מתנים את בקרת ההתקנה ואף לא את התמיכה השיווקית ברכישה כמותית (קל וחומר לא בדרישת רכישה בבלעדיות) של מוצרי מובילאיי, בתנאי של אי מכירת מוצרים מתחרים וכוי). [↑](#footnote-ref-6)
7. למען שלמות התמונה יוער, כי בהסכם משנת 2014 בין מובילאיי לבין כלמוביל, התחייבה האחרונה לרכוש כמות זניחה של 1,000 מערכות כמלאי גיבוי (כלמוביל מייבאת עשרות אלפי רכבים בשנה). מדובר בהוראה תפעולית (לא מסחרית) לאבטחת שרשרת האספקה ורמת שירות, על מנת למנוע חוסר מלאי באתר ההתקנה. [↑](#footnote-ref-7)
8. א ראו למשל: רון בינה אקטוארית בע״מ ״בדיקת השפעת מערכות בטיחות מסוג FCW ו- LDW״: "מהחישובי□ שערכנו נמצאכי שיעור ההפחתה בשכיחות התביעות בביטוח חובה ברכב פרטי בבעלות פרטית ברכבים בהם קיימת המערכת הינו 45% ...״; [↑](#footnote-ref-8)
9. Clal Insurance, "Mobileye Systems - Actuarial information from Clal Insurance pilot" (13.6.2013); "The result המאמרים הנזכרים .of the pilot was a reduction of 45% in claims frequency which is statistically significant."

.מצ״ב כנספח *בי* [↑](#footnote-ref-9)
10. י‘עמי 3 לדברי הסבר לצו תעריף המכס והפטורים ומס קניה על טובין (תיקון מס׳ 25 והוראת שעה), התשע״ג־2013 [http://www.knesset.gov.il/co1n1nittees/heb/1naterial/data/ksafi1n2013-1 1-13.pdf **("דברי הסבר לצו תעריף המכס"),** מצ״ב **כנספח <׳**](http://www.knesset.gov.il/co1n1nittees/heb/1naterial/data/ksafi1n2013-1_1-13.pdf_%28%22%D7%93%D7%91%D7%A8%D7%99_%D7%94%D7%A1%D7%91%D7%A8_%D7%9C%D7%A6%D7%95_%D7%AA%D7%A2%D7%A8%D7%99%D7%A3_%D7%94%D7%9E%D7%9B%D7%A1%22%29%2C%D7%9E%D7%A6%D7%B4%D7%91_%D7%9B%D7%A0%D7%A1%D7%A4%D7%97_%3C%D7%B3)

במרוצת הזמן, פרסם משרד התחבורה מספר עדכונים לנוהל האמור. ראו: הוראות נוהל מס׳ 03/13 של משרד התחבורה והבטיחות בדרכים בעניין מערכות בטיחות בכלי רכב מסוגים Ml ו־ 4.7.2013) N1); הוראות נוהל מס׳ 03/13 של משרד התחבורה והבטיחות בדרכים בעניין מערכות בטיחות בכלי רכב מסוגים Ml ו־ 31.12.2015) N1) **("נוהל משרד התחבורה שחל כיום״);** ראו גם: הוראות נוהל מס׳ 03/13 של משרד התחבורה והבטיחות בדרכים בעניין מערכות בטיחות בכלי רכב מסוגים Ml ו־ N1 - עדכון מס׳ 3 מיום 1/01/2018 (5.9.2017) **(״נוהל משרד התחבורה 2018״).** נהלים אלה מצ״ב **כנספח ד?** להסבר בעניין רכבים מסוג M1 ו־ N1 ראו: שם, בעמ׳ 4 (סעיף 4.1). [↑](#footnote-ref-10)
11. נוהל משרד התחבורה שחל כיום, לעיל ה״ש 10, בעמ׳ 3 (בטבלה מס׳ 1). כמפורט שם, מערכות הבטיחות שזוכות לניקוד כיוםהן: מערכת בקרת סטייה מנתיב, מערכת ניטור מרחק מלפנים, בקרת שיוט אדפטיבית, מערכת לזיהוי הולכי רגל, מערכת בלימה אוטומטית בעת חירום, מערכת לזיהוי כלי רכב ב״שטח מת״, 7 כריות אויר ומעלה (6 כריות ומעלה ברכב מסחרי), מצלמות רוורס, מערכת שליטה באורות גבוהים, חיישני חגורות בטיחות, זיהוי רוכב אופניים ואופנועים, זיהוי תמרורים. הניקוד שניתן לכל מערכת בטיחות מפורט שם. [↑](#footnote-ref-11)
12. בתנאי שברכב יש לפחות 6 כריות אוויר ובמקרה של רכב מסחרי בתנאי שיש לפחות 4 כריות אוויר. לדוגמה לניקוד המתואר,ראו: נוהל משרד התחבורה שחל כיום, לעיל ה״ש **10,** בעמי 3 (טבלה מס׳ **1).** לטבלה בעניין הגדרת רמת האבזור הבטיחותי של הרכב, ראו שם, בעמ׳ 3 (טבלה מס׳ 2); וראו גם דברי הסבר לצו תעריף המכס, לעיל ה״ש 9, בעמי 4; ראו גם רשות המיסים ״מיסוי ונתונים נבחרים על ענף הרכב בישראל״, בעמי 16 (2015) [↑](#footnote-ref-12)
13. https://taxes.gov.il/about/docu1nents/dochotvaadot/vaada 1nisui2015.pdf **("סקירת ענף הרכב"),** מצ״ב **כנספח ה׳** '1 ראו: דברי הסבר לצו תעריף המכס, לעיל ה״ש 9, בעמי 4; ראו גם: סקירת ענף הרכב, לעיל ה״ש 12, בעמי 17. [↑](#footnote-ref-13)
14. ראו: נוהל משרד התחבורה שחל כיום, לעיל ה״ש 10, בעמ׳ 3 (טבלה מס׳ 1) ; לפירוט הניקוד שיינתן לכל מערכת בטיחות החלמיום 1.1.2018, ראו נוהל משרד התחבורה 2018, לעיל ה״ש 10, בעמי 3 (טבלה מס׳ 1). [↑](#footnote-ref-14)
15. מערכת זו קיימת במוצר מובילאיי, אך ככלל, היא אינה משופעלת במוצרי מובילאיי המשווקים ליבואני הרכב. [↑](#footnote-ref-15)
16. סקירת ענף הרכב, לעיל ה״ש 12, בעמי 17 (לוח מס׳ 7). [↑](#footnote-ref-16)
17. ־ ״משווק רכב״ מוגדר כ״יבואן מסחרי או בעל רישיון לייצור רכב ושיווקו המוכר רכב, לרבות אחר מטעמו״ (סעיף 2 לחוק רישוי רכב); נוהל משרד התחבורה שחל כיום, לעיל ה״ש 10, בעמי 1 ; ראו בהקשר זה גם: תקנה ס27ד לתקנות התעבורה. [↑](#footnote-ref-17)
18. דוגמה לפרסומת כאמור מצ״ב **כנספח ד;** ראו גם: נוהל משרד התחבורה שחל כיום, לעיל ה״ש 10, בנספח ה׳. [↑](#footnote-ref-18)
19. ראו בהקשר זה למשל, דברי הסבר לצו תעריף המכס, לעיל ה״ש 9, בעמי 1. [↑](#footnote-ref-19)
20. '2 ראו: נוהל משרד התחבורה שחל כיום, לעיל ה״ש 10, בעמי 3. על פי הנוהל האמור (שם, בטבלה מס׳ 1) המוצר של מובילאיי זכאי לניקוד בטיחות בסך 6 נקודות (וראו הפירוט לעיל בסעיף 25). היינו, מוצר של מובילאיי הכולל את כלל התכונות האפשרויות לבדו (ללא מערכות בטיחות נוספות, כמו כריות אוויר ומצלמות רוורס) מזכה את הרכב בדירוג רמת אבזור בטיחותי 6 מתוך 8 (ראו הפירוט לעיל בסעיף 27); לפירוט ניקוד הבטיחות החל משנת 2018 ראו נוהל משרד התחבורה 2018, לעיל ה״ש 10, בעמי 3. [↑](#footnote-ref-20)
21. 21 ראו: נוהל משרד התחבורה שחל כיום, לעיל ה״ש 10, בעמ׳ 3 ; נספח ב׳ לנוהל משרד התחבורה שחל כיום. [↑](#footnote-ref-21)